ພວກຕໍ່ຕ້ານລັດຖະບານ ຂັບໄລ່ກໍາລັງຂອງ Gadhafi
ພວກຕໍ່ຕ້ານລັດຖະບານ ຂັບໄລ່ການບຸກໂຈມຕີ ຂອງກໍາລັງນິຍມ Gadhafi ໃນສອງຫົວເມືອງ
ມີລາຍງານວ່າ ກຳລັງຕໍ່ຕ້ານລັດຖະບານໃນລີເບຍໄດ້ຂັບ ໄລ່ພວກທະຫານທີ່ຈົງຮັກພັກດີຕໍ່ຜູ້ນຳລີເບຍທ່ານ Mo- ammar Gadhafi ໃຫ້ລ່າຖອຍໄປຢູ່ໃນ 2 ຫົວເມືອງ ໃນພາກຕາເວັນຕົກຂອງລີເບຍ ພວກທະຫານທີ່ຈົງຮັກ ພັກດີໄດ້ຖອຍອອກໄປຈາກເມືອງ Zawiayah ປະມານ 50 ຫຼັກກິໂລແມັດຫ່າງຈາກນະຄອນຫຼວງຕຣີໂປລີ ລຸນ ຫຼັງທີ່ໄດ້ທຳການສູ້ລົບ ກັບພວກຕໍ່ຕ້ານລັດຖະບານ ໃນ ວັນເສົາມື້ນີ້ ພວກຕໍ່ຕ້ານລັດຖະບານ ສາມາດເອົາຊະນະທະຫານລີ ເບຍໄດ້ທັງໆທີ່ພວກທະຫານມີອາວຸດໜັກແລະມີລົດຖັງ ນອກນັ້ນຍັງມີລາຍງານວ່າ ພວກຕໍ່ຕ້ານລັດຖະບານໄດ້ ເຂົ້າຄວບຄຸມເມືອງທ່າສົ່ງອອກນໍ້າມັນ Ras Lanuf ໃນ ພາກຕາເວັນອອກຂອງປະເທດ ຫຼັງຈາກໄດ້ສູ້ລົບກັບກຳລັງທີ່ຈົງຮັກພັກດີຕໍ່ທ່ານ Gadhafi ໃນວັນສຸກວານນີ້ ຍັງບໍ່ມີລາຍງານກ່ຽວກັບຈຳນວນຜູ້ບາດເຈັບລົ້ມຕາຍຈາກການສູ້ລົບກັນຢູ່ໃນ 2 ຫົວເມືອງ ນີ້ເທື່ອ ໃນອີກດ້ານນຶ່ງຄະນະກຳມະການນາໆຊາດຂອງສະພາກາແດງໄດ້ທຳການຮ້ອງຂໍເງິນ ເກືອບ26 ລ້ານໂດລາ ເພື່ອນຳໄປຊ່ອຍຫຼາຍກວ່າ 200,000 ຄົນທີ່ໄດ້ຮັບຜົນກະທົບ ຈາກວິກິດການໃນລີເບຍ ຂະນະດຽວກັນ ຕຳຫຼວດສາກົນໄດ້ອອກຄຳເຕືອນຢູ່ໃນທົ່ວໂລກ ກ່ຽວກັບທ່ານ Gadhafi ແລະຊາວລີເບຍອີກ 15 ຄົນ ຮວມທັງສະມາຊິກໃນຄອບຄົວແລະເພື່ອນຝູງທີ່ ໃກ້ຊິດຂອງທ່ານຈຳນວນນຶ່ງ ການອອກຄຳເຕືອນດັ່ງກ່າວມີຂຶ້ນຫຼັງຈາກສານອາດຊະຍາກຳນາໆຊາດໄດ້ປະກາດວ່າ ຕົນໄດ້ເລີ້ມການສືບສວນທ່ານ Gadhafi ແລະພວກທີ່ຄົບຄ້າສະມາຄົມ ກັບທ່ານຈຳ ນວນນຶ່ງກ່ຽວກັບຄວາມເປັນໄປໄດ້ໃນການກໍ່ໂທດກຳຕ້ານມະນຸດຊາດ ຄວາມວຸ້ນວາຍໃນລີເບຍໄດ້ລະເບີດຂຶ້ນລຸນຫຼັງກະແສຟອງການເດີນຂະບວນປະທ້ວງໄດ້ເກີດ ຂຶ້ນ ຢູ່ໃນບັນດາປະເທດພາກຕາເວັນອອກກາງ ແລະອາຟຣິກາເໜືອໃນໄລຍະຫຼາຍໆອາທິດ ຜ່ານມານີ້ ການປະທ້ວງຕໍ່ຕ້ານລັດຖະບານ ໄດ້ບັງຄັບໃຫ້ຜູ້ນຳ ທີ່ກຳອຳນາດມາເປັນເວລາ ດົນນານຂອງຕູນີເຊຍ ແລະອີຈິບລາອອກ ແຕ່ທ່ານ Gadhafi ໄດ້ປະຕິເສດທີ່ຈະປະຕິບັດ ຕາມຄຳຮຽກຮ້ອງຕ້ອງການຂອງພວກປະທ້ວງແລະບັນຫາຂັດແຍ້ງໃນລີເບຍ ກໍໄດ້ເພີ່ມທະວີ ຄວາມຮ້າຍແຮງຂຶ້ນ